Du skal ikke forlade din mand, men sætte klare grænser for, hvad du vil finde dig i, og hvad du ikke vil finde dig i. Der er kun en, der kan sige fra, og det er dig. Du skal holde op med at servicere familien og i stedet få en ny hobby, så du kommer ud af dit hjem og oplever noget sjovt. Sørg for at lægge en arbejdsplan for alle, som bor under samme tag som dig. Her kan du fordele opgaverne, og børnene kan sagtens hjælpe til. Jeg er sikker på, det bliver godt modtaget, for inderst inde er din familie helt klar over, at du tager den tunge dele af læsset.